**ПРОТОКОЛ № 1**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 10.01.2023 г.**

/чрез видеоконферентна връзка/

Присъстват: Огнян Дамянов, Светлана Бошнакова, Пламен Найденов, Евгени Иванов, Стефан Петров, Наталия Василева, Ваня Дойчева, Аксиния Матосян, Емилия Пенева, Ирина Апостолова, Петя Маринова и Надя Загорова

На заседанието присъстват: Петя Тянкова – директор на дирекция „Атестиране на прокурори и следователи“, Полина Петкова - началник отдел „Атестиране на прокурори и следователи“ и Яна Мачева - началник отдел „Конкурси на прокурори и следователи”

Протоколирал: Камелия Миладинова

РАЗНИ

1. Откриване на процедура за избор на административен ръководител - районен прокурор на Районна прокуратура - Самоков.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОТКРИЕ**, на основание чл. 194а, ал. 1 от Закона за съдебната власт, процедура за избор на административен ръководител – районен прокурор на Районна прокуратура – Самоков – свободна длъжност.

**1.2.** В едномесечен срок от датата на обнародване на свободната длъжност в „Държавен вестник" предложения за назначаване на административен ръководител на съответния орган на съдебната власт могат да се подават: в администрацията на Висшия съдебен съвет; по електронен път с квалифициран електронен подпис на официалния имейл адрес - vss@vss.justice.bg или чрез лицензиран пощенски оператор на официалния адрес на Висшия съдебен съвет - гр. София, ул. Екзарх Йосиф № 12. Към предложението се прилагат: подробна автобиография, подписана от кандидата; копие от диплома за завършено висше образование по специалността „Право"; копие от удостоверение за придобита юридическа правоспособност; медицинско удостоверение, издадено в резултат на извършен медицински преглед, че лицето не страда от психическо заболяване; концепция за работата като административен ръководител, която трябва да съдържа: лична мотивация за заемане на длъжността, анализ и оценка на състоянието на органа на съдебната власт, очертаване на достиженията и проблемите в досегашната му дейност, набелязване на цели за развитието и мерки за тяхното достигане; удостоверение от Националната следствена служба, Столичната следствена служба или от окръжните следствени отдели към окръжните прокуратури за образувани досъдебни производства; документи, удостоверяващи наличието на стажа по чл. 170 от ЗСВ и други документи, които по преценка на кандидата имат отношение към професионалните или нравствените му качества.

**1.3.** Решението да се обнародва в „Държавен вестник" и да се публикува на Интернет страницата на Висшия съдебен съвет.

**1.4. ВНАСЯ** предложението в заседанието на Прокурорската колегия на ВСС, насрочено за 18.01.2023 г., за разглеждане и произнасяне.

2. Произнасяне по допустимостта на кандидатите - участници в процедура за избор на административен ръководител - районен прокурор на Районна прокуратура - Пловдив, открита с решение на Прокурорската колегия на Висшия съдебен съвет по протокол № 40/09.11.2022 г. (обн. ДВ, бр. 92/18.11.2022 г.) и определяне на дата за провеждане на събеседване с допуснатите кандидати.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител - районен прокурор на Районна прокуратура – Пловдив, открита с решение на Прокурорската колегия на Висшия съдебен съвет по протокол № 40/09.11.2022 г. (обн. ДВ, бр. 92/18.11.2022 г.), следните кандидати:

***Административен ръководител – районен прокурор на***

***Районна прокуратура – Пловдив***

**ДОПУСНАТИ КАНДИДАТИ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| Вх. № ВСС-17407/15.12.2022 г. | **Петър Сирмов Петров** | прокурор в Окръжна прокуратура - Пловдив |
| Вх. № ВСС-17462/16.12.2022 г. | **Чавдар Петров Грошев** | административен ръководител – районен прокурор на Районна прокуратура - Пловдив |

**2.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатите кандидати за участие в избора по т. 2.1 на интернет страницата на Висшия съдебен съвет.

**2.3. ПРЕДЛАГА** на Прокурорската колегия на ВСС да определи дата за провеждане на събеседване с допуснатите кандидати в процедура за избор на административен ръководител - районен прокурор на Районна прокуратура – Пловдив, открита с решение на Прокурорската колегия на Висшия съдебен съвет по протокол №40/09.11.2022 г. (обн. ДВ, бр. 92/18.11.2022 г.): 08.02.2023 г.

**2.4. ВНАСЯ** предложението по т. 2.3. в заседанието на Прокурорската колегия на ВСС, насрочено на 18.01.2023 г., за разглеждане и произнасяне.

3. Произнасяне по допустимостта на кандидатите - участници в обявения, с решение на Прокурорската колегия на Висшия съдебен съвет по протокол №40/09.11.2022 г. (обн. ДВ, бр. 90/11.11.2022 г.), конкурс за преместване и заемане на 12 (дванадесет) длъжности „прокурор“ в районните прокуратури.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. УТВЪРЖДАВА**, на основание чл. 191, ал. 3 от ЗСВ, списъци с допуснатите и недопуснати кандидати в конкурса за преместване и заемане на 12 (дванадесет) длъжности „прокурор“ в районните прокуратури, както следва:

**ДОПУСНАТИ КАНДИДАТИ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **№ по ред** | **Вх.№ на ВСС/Дата** | | | | | | **Име, презиме и фамилия** | | **ЗАЕМАНА ДЛЪЖНОСТ КЪМ ДВ** | |
| 1 | ВСС | | 16104 | | 17.11.2022 г. | | Пенка Стоянова Стойкова | | прокурор в РП - Сливен | |
| 2 | ВСС | | 16153 | | 18.11.2022 г. | | Георги Цветанов Георгиев | | прокурор в РП - Монтана | |
| 3 | ВСС | | 16181 | | 18.11.2022 г. | | Красимир Симеонов Тодоров | | прокурор в РП - Благоевград | |
| 4 | ВСС | | 16194 | | 21.11.2022 г. | | Десислава Василева Христова | | прокурор в РП - Габрово | |
| 5 | ВСС | | 16204 | | 21.11.2022 г. | | Лидия Антоанова Георгиева | | прокурор в РП - Бургас | |
| 6 | ВСС | | 16210 | | 21.11.2022 г. | | Светлана Асенова Божкова-Тепова | | прокурор в РП - Бургас | |
| 7 | ВСС | | 16221 | | 21.11.2022 г. | | Орхидея Димитрова Андонова | | прокурор в РП - Благоевград | |
| 8 | ВСС | | 16222 | | 21.11.2022 г. | | Румяна Иванова Иванова | | прокурор в РП - Благоевград | |
| 9 | ВСС | | 16236 | | 22.11.2022 г. | | Пламен Тенков Пантов | | прокурор в РП - Пазарджик | |
| 10 | ВСС | | 16239 | | 22.11.2022 г. | | Маргарита Владимирова Калоянова | | прокурор в РП - Варна | |
| 11 | ВСС | | 16241 | | 22.11.2022 г. | | Пресиян Георгиев Георгиев | | прокурор в РП - Варна | |
| 12 | ВСС | | 16246 | | 22.11.2022 г. | | Цветана Валентинова Бързинска | | прокурор в РП - Бургас | |
| 13 | ВСС | | 16247 | | 22.11.2022 г. | | Кирил Тодоров Мавродиев | | прокурор в РП - Пловдив | |
| 14 | ВСС | | 16261 | | 22.11.2022 г. | | Таня Георгиева Александрова | | прокурор в РП - Хасково | |
| 15 | ВСС | | 16279 | | 22.11.2022 г. | | Стефка Антонова Стоянова | | прокурор в РП - Хасково | |
| 16 | ВСС | | 16280 | | 22.11.2022 г. | | Златина Едрова Димова | | прокурор в РП - Стара Загора | |
| 17 | ВСС | | 16288 | | 23.11.2022 г. | | Зорница Александрова Щърбева | | прокурор в РП - Бургас | |
| 18 | ВСС | | 16289 | | 23.11.2022 г. | | Мирослав Димчев Спасов | | прокурор в РП - Ямбол | |
| 19 | ВСС | | 16290 | | 23.11.2022 г. | | Гергана Петрова Колева | | прокурор в РП - Кърджали | |
| 20 | ВСС | | 16310 | | 23.11.2022 г. | | Евгения Георгиева Стефанова | | прокурор в РП - Хасково | |
| 21 | ВСС | | 16311 | | 23.11.2022 г. | | Ангел Николов Ангелов | | прокурор в РП - Пловдив | |
| 22 | ВСС | | 16337 | | 24.11.2022 г. | | Даниел Миленов Илиев | | прокурор в РП - Добрич | |
| 23 | ВСС | | 16343 | | 24.11.2022 г. | | Теодора Йонкова Йонова | | прокурор в РП - Ботевград | |
| 24 | ВСС | | 16348 | | 24.11.2022 г. | | Георги Данаилов Дамянов | | прокурор в РП - Костинброд | |
| 25 | ВСС | | 16349 | | 24.11.2022 г. | | Диляна Бориславова Барбутова | | прокурор в РП - Благоевград | |
| 26 | ВСС | | 16351 | | 24.11.2022 г. | | Георги Петров Балков | | прокурор в РП - Плевен | |
| 27 | ВСС | | 16363 | | 24.11.2022 г. | | Панайот Богомилов Газдов | | прокурор в РП - Добрич | |
| 28 | ВСС | | 16395 | | 25.11.2022 г. | | Калин Димитров Димитров | | прокурор в РП - Костинброд | |
| 29 | ВСС | | 16400 | | 25.11.2022 г. | | Вера Велкова Маринова | | прокурор в РП - Силистра | |
| 30 | ВСС | | 16401 | | 25.11.2022 г. | | Радомир Колев Станев | | прокурор в РП - Добрич | |
| 31 | ВСС | | 16402 | | 25.11.2022 г. | | Мария Тошкова Стефанова | | прокурор в РП - Благоевград | |
| **НЕДОПУСНАТИ КАНДИДАТИ** | | | | | | | | | | |
| **№ по ред** | | **Вх.№ на ВСС/Дата** | | | | | | **Име, презиме и фамилия** | | **ЗАЕМАНА ДЛЪЖНОСТ КЪМ ДВ** |
| 1 | | ВСС | | 16345 | | 24.11.2022 г. | | Мария Иванова Янчева-Георгиева | | прокурор в РП - Костинброд |
| *Основание за недопускането: Съгласно разпоредбата на чл. 191, ал. 1, изр. 1-во от ЗСВ, кандидат за заемане на длъжност по чл. 189, ал. 1 от ЗСВ може да е съдия, прокурор или следовател, който има стажа по чл. 164 от ЗСВ за обявената свободна длъжност и е прослужил минимум 3 (три) години на заеманата длъжност или на равна по степен длъжност. С решение на Прокурорската колегия на Висшия съдебен съвет (Колегията) по протокол № 19/26.06.2019г., след успешно завършен курс на обучение в Националния институт на правосъдието, Мария Иванова Янчева - Георгиева е назначена на длъжност "младши прокурор" в Районна прокуратура- Сливница. След изтичане на двугодишния ѝ срок на назначение по чл. 240, ал. 1 от ЗСВ, с решение на Колегията по протокол № 23/23.06.2021 г., е назначена на длъжност „прокурор“ в Районна прокуратура - Сливница, която заема от 02.07.2021 г. до 31.05.2022 г., включително. Във връзка с оптимизиране структурата на районните прокуратури в района на Окръжна прокуратура-София, с решение на Колегията по протокол № 18/18.05.2022г., прокурор Янчева – Георгиева е преназначена по реда на чл. 194, ал. 1 от ЗСВ на равната по степен длъжност „прокурор“ в Районна прокуратура – Костинброд, която заема считано от 01.06.2022г. и до момента. Видно от приложената към заявлението за участие в конкурса за преместване в районните прокуратури служебна бележка, издадена от административния ръководител на Районна прокуратура - Костинброд, изчисленото на основание чл. 191, ал. 1 от ЗСВ, прослужено време на заеманата от кандидата длъжност "прокурор" или на равна по степен длъжност, към датата на обявяване на конкурса в Държавен вестник - 11.11.2022 г., възлиза на 01 г. 04 м. и 09 д.  С оглед изложеното, Комисията по атестирането и конкурсите към Прокурорската колегия на Висшия съдебен съвет счита, че прокурор Янчева-Георгиева не следва да бъде допусната до участие в конкурса за преместване в районните прокуратури, тъй като същата не отговаря в пълнота на изискването на чл. 191, ал. 1, изр. 1 от ЗСВ, а именно: не е прослужила минимум 3 (три) години на заеманата длъжност или на равна по степен длъжност.* | | | | | | | | | | |
|

**3.2. ОБЯВЯВА**, на основание чл. 191, ал. 4 от ЗСВ, списъците с допуснатите и недопуснатите кандидати в конкурса за преместване и заемане на 12 (дванадесет) длъжности „прокурор“ в районните прокуратури на интернет страницата на Висшия съдебен съвет.

4. Произнасяне по атестирането на допуснатите участници в конкурса за преместване и заемане на 12 длъжности „прокурор“ в районните прокуратури, обявен с решение на Прокурорската колегия на Висшия съдебен съвет по протокол №40/09.11.2022 г. (обн. ДВ, бр. 90/11.11.2022 г.)

*След проведено гласуване с вдигане на ръка и при обявения резултат 12 гласа „за“ и 0 гласа „против“ решенията по т.т. 4.1 и 4.2., и 11 гласа „за“ и 1 глас „против“ решението по т. 4.3.,*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРИЕМА,** че при участието в конкурсa за преместване и заемане на длъжност „прокурор“ в районните прокуратури, посочените по-долу кандидати следва да участват с резултатите от последното проведено атестиране, отразено в таблицата:

|  |  |  |  |
| --- | --- | --- | --- |
| **№** | **Име** | **Длъжност** | **Последно проведено атестиране по протокол на ПК (№/дата) и статистически**  **период на атестирането** |
| 1 | Пенка Стоянова Стойкова | прокурор в Районна прокуратура - Сливен | **ПК-06/16.02.2022** 15.08.2016-15.08.2021 |
| 2 | Красимир Симеонов Тодоров | прокурор в Районна прокуратура - Благоевград | **ПК-39/02.11.2022** 19.06.2017-19.06.2022 |
| 3 | Десислава Василева Христова | прокурор в Районна прокуратура - Габрово | **ПК-27/24.10.2018** 01.05.2013-01.05.2018 |
| 4 | Лидия Антоанова Георгиева | Прокурор в Районна прокуратура - Бургас | **ПК-39/17.11.2021** 06.07.2016-06.07.2021 |
| 5 | Светлана Асенова Божкова-Тепова | Прокурор в Районна прокуратура - Бургас | **ПК-44/09.12.2020** 24.06.2015-24.06.2020 |
| 6 | Орхидея Димитрова Андонова | прокурор в Районна прокуратура - Благоевград | **ПК-39/04.11.2020** 17.09.2014-17.09.2019 |
| 7 | Пламен Тенков Пантов | прокурор в Районна прокуратура - Пазарджик | **ПК-06/17.02.2021** 24.06.2015-24.06.2020 |
| 8 | Маргарита Владимирова Калоянова | Прокурор в Районна прокуратура - Варна | **ПК-25/29.06.2022** 05.11.2018-05.11.2021 |
| 9 | Пресиян Георгиев Георгиев | прокурор в Районна прокуратура - Варна | **ПК-12/30.03.2022** 01.11.2018-01.11.2021 |
| 10 | Цветана Валентинова Бързинска | прокурор в Районна прокуратура - Бургас | **ПК-13/06.04.2022** 01.11.2018-01.11.2021 |
| 11 | Кирил Тодоров Мавродиев | прокурор в Районна прокуратура - Пловдив | **ПК-25/29.06.2022** 06.02.2017-06.02.2022 |
| 12 | Таня Георгиева Александрова | прокурор в Районна прокуратура - Хасково | **ПК-17/11.05.2022** 16.08.2016-16.08.2021 |
| 13 | Стефка Антонова Стоянова | прокурор в Районна прокуратура - Хасково | **ПК-27/13.07.2022** 25.01.2017-25.01.2022 |
| 14 | Златина Едрова Димова | прокурор в Районна прокуратура - Стара Загора | **ПК-45/07.12.2022** 04.07.2017-04.07.2022 |
| 15 | Зорница Александрова Щърбева | прокурор в Районна прокуратура - Бургас | **ПК-38/10.11.2021** 06.07.2016-06.07.2021 |
| 16 | Мирослав Димчев Спасов | прокурор в Районна прокуратура - Ямбол | **ПК-10/16.03.2022** 17.10.2018-17.10.2021 |
| 17 | Гергана Петрова Колева | прокурор в Районна прокуратура - Кърджали | **ПК-12/07.04.2021** 24.11.2015 - 24.11.2020 |
| 18 | Евгения Георгиева Стефанова | прокурор в Районна прокуратура - Хасково | **ПК-34/05.10.2022** 06.07.2016-31.05.2022 |
| 19 | Ангел Николов Ангелов | прокурор в Районна прокуратура – Пловдив | **ПК-39/04.11.2020** 24.06.2015-24.06.2020 |
| 20 | Даниел Миленов Илиев | прокурор в Районна прокуратура – Добрич | **ПК-16/27.04.2022**  06.07.2016-06.07.2021 |
| 21 | Теодора Йонкова Йонова | прокурор в Районна прокуратура - Ботевград | **ПК-03/26.01.2022** 06.07.2016-06.07.2021 |
| 22 | Диляна Бориславова Барбутова | прокурор в Районна прокуратура - Благоевград | **ПК-09/09.03.2022** 11.07.2016-11.07.2021 |
| 23 | Мария Тошкова Стефанова | Прокурор в Районна прокуратура - Благоевград | **ПК-26/06.07.2022** 09.08.2016-09.08.2021 |

*Мотиви: Съгласно Решение на Прокурорската колегия по протокол № 17 от 12.06.2019 г., т. 21.1., при провеждане на конкурс за повишаване или преместване в длъжност „прокурор“ или „следовател“, допуснатите кандидати участват с резултатите от последното атестиране, от чиято крайна дата на статистическия период са изминали по-малко от 5 години към датата на обнародване на решението за обявяване на конкурса в Държавен вестник.*

*Спрямо изброените по-горе участници са налице предпоставките, визирани в цитираното решение на Прокурорската колегия – към датата на обнародване на решението за обявяване на конкурса в Държавен вестник – 11.11.2022 г., не са изминали пет години, считано от края на статистически отчетения период от последното им атестиране, поради което същите следва да участват в конкурса за преместване и заемане на 12 длъжности „прокурор“ в районните прокуратури с резултатите от последното проведено атестиране, отразено по-горе в таблицата.*

**4.2. ОТКРИВА**, на основание чл. 196, ал. 1, т. 4, вр. чл. 197, ал. 5, т. 1 от ЗСВ, **процедури за извънредно атестиране** на допуснати участници в конкурса за преместване и заемане на 12 длъжности „прокурор“ в районните прокуратури, за периода **11.11.2017 г. – 11.11.2022 г.**, както следва:

|  |  |  |  |
| --- | --- | --- | --- |
| **№** | **Име** | **Длъжност** | **Последно проведено атестиране по протокол на**  **ВСС/ПК (№/дата) и статистически**  **период на атестирането** |
| 1 | Георги Цветанов Георгиев | прокурор в Районна прокуратура - Монтана | **ПК-21/23.11.2016** 06.06.2012 - 06.06.2016 |
| 2 | Калин Димитров Димитров | прокурор в Районна прокуратура - Костинброд | **ВСС-57/04.12.2014**  21.10.2010-21.10.2014 |
| 3 | Вера Велкова Маринова | прокурор в Районна прокуратура - Силистра | **ВСС-42/31.10.2013**  2009-2012 |

*Мотиви: Съгласно Решение на Прокурорската колегия по протокол № 17 от 12.06.2019 г., т. 21.2., към датата на обнародване на решението за обявяване на съответния конкурс в Държавен вестник се преценява наличието на законовите предпоставки за откриване на процедури за периодично или извънредно атестиране на допуснатите участници за целите на конкурса.*

*Към 11.11.2022 г. – датата на обнародване на решението за обявяване на конкурса за преместване и заемане на 12 длъжности „прокурор“ в районните прокуратури в Държавен вестник, от последното атестиране на посочените по-горе участници, са изминали пет години (т.е. статистически отчетеният им период е преди 11.11.2017 г.) и същите подлежат на извънредно атестиране, на основание чл. чл. 196, ал. 1, т. 4 вр. чл. 197, ал. 5, т. 1 от ЗСВ, във връзка с участието им в конкурса за преместване и заемане на длъжност „прокурор“ в районните прокуратури.*

**4.2.1.ВЪЗЛАГА** на Постоянната атестационна комисия към Апелативна прокуратура – София, на основание чл. 204, ал. 8 от ЗСВ вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността и да направи предложение за комплексна оценка на **Георги Цветанов Георгиев** - прокурор в Районна прокуратура – Монтана и **Калин Димитров Димитров** - прокурор в Районна прокуратура – Костинброд.

**4.2.2. ВЪЗЛАГА** на Постоянната атестационна комисия към Апелативна прокуратура – Варна, на основание чл. 204, ал. 8 от ЗСВ вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността и да направи предложение за комплексна оценка на **Вера Велкова Маринова** - прокурор в Районна прокуратура – Силистра.

**4.3.** **ПРИЕМА**, че следните допуснати участници, за които има открити и неприключили процедури по атестиране, следва да участват в конкурса за преместване и заемане на 12 длъжности „прокурор“ в районните прокуратури, с резултатите след приключване на това атестиране:

|  |  |  |  |
| --- | --- | --- | --- |
| **№** | **Име** | **Длъжност** | **Решение на КАК-ПК**  **(пр. №/дата) за откриване на процедура по атестиране и**  **атестационен период** |
| 1 | Георги Петров Балков \* | прокурор в Районна прокуратура - Плевен | **КАК-27/19.07.2022**  04.07.2017 – 04.07.2022 |
| 2 | Панайот Богомилов Газдов | прокурор в Районна прокуратура - Добрич | **КАК-37/08.11.2022**  05.11.2018 – 05.11.2021 |
| 3 | Радомир Колев Станев | прокурор в Районна прокуратура - Добрич | **КАК-37/08.11.2022**  25.10.2018 – 25.10.2021 |
| 4 | Георги Данаилов Дамянов \*\* | прокурор в Районна прокуратура – Костинброд | **КАК-30/28.09.2021**  07.09.2016 - 07.09.2021 |
| 5 | Румяна Иванова Иванова \*\*\* | прокурор в Районна прокуратура - Благоевград | **КАК-16/28.09.2021**  09.03.2016 – 09.03.2021 |

*Мотиви: Съгласно Решение на Прокурорската колегия по протокол № 17 от 12.06.2019 г., т. 21.2., към датата на обнародване на решението за обявяване на съответния конкурс в Държавен вестник се преценява участието на допуснатите кандидати с открити и неприключили процедури по атестиране.*

*Посочените по-горе магистрати следва да участват в конкурса с резултатите, които ще получат след приключване на откритите с решение на КАК-ПК процедури по атестиране, отразени в таблицата, тъй като спрямо тях към 11.11.2022 г. – датата на обнародване решението за обявяване на конкурса в Държавен вестник, са били налице предпоставките за откриване на процедури по атестиране и такива са открити, но не са приключила към настоящия момент.*

*\* Прокурор Георги Балков има оценка от проведено предварително атестиране (с решение на ПК по пр. № 29/02.10.2019 г.), но доколкото спрямо него към 11.11.2022 г. – датата на обнародване на решението за обявяване на конкурса за преместване в Държавен вестник, са били налице условията за откриване на процедура за придобиване статут на несменяемост и такава е открита (с решение на КАК по пр. № 27/19.07.2022 г.), но не е приключила към настоящия момент, същият следва да участва в конкурсната процедура с резултатите от атестирането за несменяемост, отразено в таблицата.*

*\*\* Прокурор Георги Дамянов има оценка от проведено предварително атестиране (с решение на ПК по пр. № 42/25.11.2020 г.), но доколкото спрямо него към 11.11.2022 г. – датата на обнародване на решението за обявяване на конкурса за преместване в Държавен вестник, са били налице условията за откриване на процедура за придобиване статут на несменяемост и такива е открита (с решение на КАК по пр. № 30/28.09.2021 г.), но не е приключила към настоящия момент (с решение на ПК по протокол № 37/19.10.2022 г. е проведено атестиране за несменяемост, срещу което е подадена жалба и е налице образувано и висящо дело пред ВАС), същият следва да участва в конкурсната процедура с резултатите от атестирането за несменяемост, отразено в таблицата, след провеждането му с влязло в сила решение на кадровия орган.*

**\*\*\*** *Към 11.11.2022 г. – датата на обнародване на решението за обявяване на конкурса за преместване в Държавен вестник, спрямо прокурор Румяна Иванова, са били налице условията за откриване на процедура за периодично атестиране и такива е открита (с решение на КАК по пр. № 16/28.09.2021 г.), но не е приключила към настоящия момент (с решение на ПК по протокол № 44/30.11.2022 г. е проведено периодично атестиране, срещу което е подадена жалба до ВАС), поради което същата следва да участва в конкурсната процедура с резултатите от периодичното атестиране, отразено в таблицата, след провеждането му с влязло в сила решение на кадровия орган.*

5. Протокол от проведено Общо събрание на прокурорите във Върховна административна прокуратура за определяне чрез жребий на резервен член на конкурсната комисия по конкурса за повишаване в длъжност „прокурор“ във Върховна административна прокуратура, обявен с решение на Прокурорската колегия на ВСС по Протокол № 31/14.09.2022 г. (oбн. ДВ бр. 78/30.09.2022 г.)

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОБЯВИ** Емил Христов Дангов - прокурор във Върховна административна прокуратура, за резервен член на конкурсната комисия за повишаване в длъжност „прокурор“ във Върховна административна прокуратура, определен чрез жребий, на основание чл. 189, ал. 5, т. 9 от ЗСВ, от събранието на прокурорите във Върховна административна прокуратура.

**5.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 18.01.2023 г., за разглеждане и произнасяне.

6. Влязло в сила решение № 11629/14.12.2022г. по адм. дело № 11278/2022г. по описа на Върховния административен съд, Шесто отделение по жалба от Антон Иванов Мицов срещу решение на Прокурорската колегия на Висшия съдебен съвет по протокол № 43/23.11.2022г., т. 10.1.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ДОПУСНЕ, във връзка с решение № 11629/14.12.2022г. по адм. дело № 11278/2022г. по описа на Върховния административен съд, Шесто отделение, Антон Иванов Мицов - прокурор в Софийска градска прокуратура, до участие в обявения, с решение на Прокурорската колегия на Висшия съдебен съвет по протокол № 31/14.09.2022г., конкурс за повишаване и заемане на 5 (пет) длъжности „прокурор“ във Върховна административна прокуратура.

*Мотиви: С решение № 11629/14.12.2022г. по адм. дело № 11278/2022г. Върховният административен съд, Шесто отделение, отмени решение на Прокурорската колегия на Висшия съдебен съвет (Колегията) по протокол № 43/23.11.2022г., т. 10.1., с което е отхвърлено, на основание чл. 182, ал. 5 от ЗСВ, възражението на Антон Иванов Мицов – прокурор в Софийска градска прокуратура, срещу недопускането му до участие в обявения, с решение на Колегията по протокол № 31/14.09.2022 г. (обн. в ДВ бр. 78/30.09.2022 г.), конкурс за повишаване и заемане на 5 (пет) длъжности „прокурор“ във Върховна административна прокуратура.*

*Видно от мотивите на съда, действащата и приложима към фактите разпоредба на* [*чл. 191, ал. 1, изр. 1 от ЗСВ*](apis://Base=NARH&DocCode=40730&ToPar=Art191_Al1_Sent1&Type=201) *поставя императивно условие за допускане до участие само на магистрати, които са прослужили минимум три години, но не само на заеманата длъжност, а и на приравнена такава. Посочено е, че длъжността "следовател в окръжен следствен отдел" по* [*чл. 163, ал. 1, т. 3 от ЗСВ*](apis://Base=NARH&DocCode=40730&ToPar=Art163_Al1_Pt5&Type=201) *е равна по степен на длъжността "прокурор във военно окръжна прокуратура“ и „прокурор в окръжна прокуратура“, поради което стажът на двете длъжности следва да се приравни.*

*Прокурор Мицов е изпълнявал длъжността „следовател“ във Военно-окръжна прокуратура – София, в периода от 10.06.2005г. до 13.01.2021г., включително. С решение по протокол № 45/16.12.2020г. е преместен, на основание чл. 193, ал. 3 от ЗСВ, на длъжност „прокурор“ в Специализираната прокуратура, на която встъпва на 14.01.2021г. и заема до 27.07.2022 г., включително. Във връзка със закриването на Специализираната прокуратура, с решение на Колегията по протокол № 29/27.07.2022 г., е преназначен на длъжност „прокурор“ в Софийска градска прокуратура, считано от 28.07.2022 г.*

*Съобразявайки мотивите на съда по тълкуването и прилагането на закона, прослуженото време на прокурор Мицов по чл. 191, ал. 1, изр. 1 от ЗСВ към датата на обнародване на решението за обявяване на конкурса – 30.09.2022 г., възлиза на 17г., 3м. и 21д., т.е. отговаря на изискването да е прослужил минимум 3 (три) години на заеманата длъжност или на равна по степен длъжност.*

*С оглед изложеното и във връзка с решение № 11629/14.12.2022г. по адм. дело № 11278/2022г. по описа на Върховния административен съд, Шесто отделение, Комисията предлага Антон Иванов Мицов - прокурор в Софийска градска прокуратура, да бъде допуснат до участие в обявения, с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. 78/30.09.2022 г.), конкурс за повишаване и заемане на 5 (пет) длъжности „прокурор“ във Върховна административна прокуратура.*

6.2. ВНАСЯ предложението в заседанието Прокурорската колегия на Висшия съдебен съвет, насрочено на 18.01.2023 г., за разглеждане и произнасяне.

7. Влязло в сила решение № 11762/19.12.2022г. по адм. дело № 11277/2022г. по описа на Върховния административен съд, Шесто отделение по жалба от Антон Иванов Мицов срещу решение на Прокурорската колегия на Висшия съдебен съвет по протокол № 43/23.11.2022г., т. 11.1.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

* 1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ДОПУСНЕ, във връзка с решение № 11762/19.12.2022г. по адм. дело № 11277/2022г. по описа на Върховния административен съд, Шесто отделение, Антон Иванов Мицов - прокурор в Софийска градска прокуратура, до участие в обявения, с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. 78/30.09.2022 г.), конкурс за повишаване и заемане на 15 (петнадесет) длъжности „прокурор“ в апелативните прокуратури.

*Мотиви: С решение № 11762/19.12.2022г. по адм. дело № 11277/2022г. Върховният административен съд, Шесто отделение, отмени решение на Прокурорската колегия на Висшия съдебен съвет (Колегията) по протокол № 43/23.11.2022г., т. 11.1., с което е отхвърлено, на основание чл. 182, ал. 5 от ЗСВ, възражението на Антон Иванов Мицов – прокурор в Софийска градска прокуратура, срещу недопускането му до участие в обявения, с решение на Колегията по протокол № 31/14.09.2022 г. (обн. в ДВ бр. 78/30.09.2022 г.), конкурс за повишаване и заемане на 15 (петнадесет) свободни длъжности „прокурор“ в апелативните прокуратури.*

*Видно от мотивите на съда, решението е издадено при нарушение на материалния закон – разпоредбата на чл. 191, ал. 1 от ЗСВ. Посочено е, че длъжността "следовател в окръжен следствен отдел" по* [*чл. 163, ал. 1, т. 3 от ЗСВ*](apis://Base=NARH&DocCode=40730&ToPar=Art163_Al1_Pt5&Type=201) *е равна по степен на длъжността "прокурор във военно окръжна прокуратура“ и „прокурор в окръжна прокуратура“, поради което стажът на двете длъжности следва да се приравни.*

*Прокурор Мицов е изпълнявал длъжността „следовател“ във Военно-окръжна прокуратура – София, в периода от 10.06.2005г. до 13.01.2021г., включително. С решение по протокол № 45/16.12.2020г. е преместен, на основание чл. 193, ал. 3 от ЗСВ, на длъжност „прокурор“ в Специализираната прокуратура, на която встъпва на 14.01.2021г. и заема до 27.07.2022 г., включително. Във връзка със закриването на Специализираната прокуратура, с решение на Колегията по протокол № 29/27.07.2022 г., е преназначен на длъжност „прокурор“ в Софийска градска прокуратура, считано от 28.07.2022 г.*

*Съобразявайки мотивите на съда по тълкуването и прилагането на закона, прослуженото време на прокурор Мицов по чл. 191, ал. 1, изр. 1 от ЗСВ към датата на обнародване на решението за обявяване на конкурса – 30.09.2022 г., възлиза на 17 г., 3м. и 21 д., т.е. отговаря на изискването да е прослужил минимум 3 (три) години на заеманата длъжност или на равна по степен длъжност.*

*С оглед изложеното и във връзка с решение № 11762/19.12.2022г. по адм. дело № 11277/2022г. по описа на Върховния административен съд, Шесто отделение, Комисията предлага Антон Иванов Мицов - прокурор в Софийска градска прокуратура, да бъде допуснат до участие в обявения, с решение на Прокурорската колегия на Висшия съдебен съвет по протокол № 31/14.09.2022 г. (обн. в ДВ бр. 78/30.09.2022 г.), конкурс за повишаване и заемане на 15 (петнадесет) длъжности „прокурор“ в апелативните прокуратури.*

7.2. ВНАСЯ предложението в заседанието Прокурорската колегия на Висшия съдебен съвет, насрочено на 18.01.2023 г., за разглеждане и произнасяне.

8. Упълномощаване на представляващия Висшия съдебен съвет да подписва през 2023 г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1. ПРЕДЛАГА** на Комисия „Бюджет и финанси" да предложи на Пленума на Висшия съдебен съвет **ДА УПЪЛНОМОЩИ** представляващия Висшия съдебен съвет **ДА ПОДПИСВА** през 2023 г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

*Мотиви: През 2023 г., съгласно изискването на чл. 176, ал. 2 от ЗСВ, Прокурорската колегия на Висшия съдебен съвет предстои да обяви централизирани конкурси за младши прокурори и младши следователи. При последните проведени конкурси, допуснатите до участие кандидати са, както следва:*

*За 2020 г. :*

* *Младши прокурори - 995 (деветстотин деветдесет и пет) кандидати за 35 (тридесет и пет) длъжности;*
* *Младши следователи - 813 (осемстотин и тринадесет) кандидати за 31 (тридесет и една) длъжности.*

*За 2021 г. :*

* *Младши прокурори – 975 (деветстотин седемдесет и пет) кандидати за 29 (двадесет и девет) длъжности;*
* *Младши следователи – 765 (седемстотин шестдесет и пет) кандидати за 17 (седемнадесет) длъжности.*

*За 2022 г. :*

* *Младши прокурори – 894 (осемстотин деветдесет и четирима) кандидати за 29 (двадесет и девет) длъжности;*
* *Младши следователи – 747 (седемстотин четиридесет и седем) кандидати за 24 (двадесет и четири) длъжности.*

*Налице е и обявен през 2022 г. конкурс за първоначално назначаване в районните прокуратури, за който подалите заявления за участие кандидати са 383 (триста осемдесет и трима) за 28 (двадесет и осем) длъжности.*

*Поради големия брой на участниците в конкурсите по чл. 176 от ЗСВ, установена практика е писмените изпити по реда на чл. 184, ал. 2 от ЗСВ да се провеждат в зали и аудитории на Софийския университет „Св. Климент Охридски". Във връзка с извънредната епидемична обстановка в страната и с цел спазване на въведените противоепидемични мерки, конкурсите за младши магистрати, обявени през 2020 г., 2021 г. и 2022г., се проведоха в зали на Интер Експо Център, отговарящи на изискванията за провеждане на мероприятия от подобен род в условията на епидемична обстановка.*

*С цел обезпечаване провеждането на писмените изпити за конкурсите за младши магистрати и за първоначално назначаване в органите на съдебната власт през 2023 г, съгласно разпоредбата на чл. 11, ал. 2, т. 7 от Правилника за организация на дейността на Висшия съдебен съвет и на неговата администрация, Пленумът на Висшия съдебен съвет следва да упълномощи представляващия Висшия съдебен съвет да подписва договорите за наем на зали и аудитории.*

9. Планиране на процедурите по атестиране за 2023 г.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. Приема годишното планиране на процедурите по атестиране за придобиване статут на несменяемост и периодично атестиране за 2023 г. на Комисията по атестирането и конкурсите при Прокурорската колегия на Висшия съдебен съвет.

9.2. Информацията по т. 9.1. да се публикува на интернет страницата на ВСС, раздел „Атестиране на магистрати“.

9.3. Изпраща на г-жа Теодора Точкова - главен инспектор на ИВСС, годишното планиране на процедурите по атестиране за придобиване статут на несменяемост и периодично атестиране за 2023 г., за сведение.

10. Жалба от Румяна Иванова Иванова – прокурор в Районна прокуратура – Благоевград, срещу решение по т. 3.2 от протокол № 44/30.11.2022 г. на Прокурорската колегия на Висшия съдебен съвет относно приета комплексна оценка от атестиране.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА за сведение жалбата от Румяна Иванова Иванова – прокурор в Районна прокуратура – Благоевград, срещу решение по т. 3.2 от протокол № 44/30.11.2022 г. на Прокурорската колегия на Висшия съдебен съвет относно приета комплексна оценка от атестиране.

ЕДИННИ ФОРМУЛЯРИ

11. Предварително атестиране на Тихомир Николаев Николов – следовател в Окръжен следствен отдел в Окръжна прокуратура – София.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от предварително атестиране „МНОГО ДОБРА“ на Тихомир Николаев Николов – следовател в Окръжен следствен отдел в Окръжна прокуратура – София.

11.2. Предоставя, на основание чл. 205, ал. 1 от ЗСВ, на Тихомир Николаев Николов – следовател в Окръжен следствен отдел в Окръжна прокуратура – София, резултатите от атестирането за запознаване.

12. Периодично атестиране на Благовест Димитров Вангелов - прокурор в Окръжна прокуратура - Бургас.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Благовест Димитров Вангелов - прокурор в Окръжна прокуратура - Бургас.

12.2. Предоставя, на основание чл. 205, ал. 1 от ЗСВ, на Благовест Димитров Вангелов - прокурор в Окръжна прокуратура - Бургас, резултатите от атестирането за запознаване.

13. Придобиване статут на несменяемост на Нели Михайлова Димова - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Нели Михайлова Димова - прокурор в Софийска районна прокуратура.

13.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Нели Михайлова Димова - прокурор в Софийска районна прокуратура.

13.3. Предоставя, на основание чл. 205, ал. 1 от ЗСВ, на Нели Михайлова Димова - прокурор в Софийска районна прокуратура, резултатите от атестирането за запознаване.

14. Придобиване статут на несменяемост на Валентин Валериев Видов - прокурор в Софийска районна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Валентин Валериев Видов - прокурор в Софийска районна прокуратура.

14.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Валентин Валериев Видов - прокурор в Софийска районна прокуратура.

14.3. Предоставя, на основание чл. 205, ал. 1 от ЗСВ, на Валентин Валериев Видов - прокурор в Софийска районна прокуратура, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

15. Предложение от административния ръководител на Районна прокуратура – Елин Пелин за повишаване на Деница Любомирова Иванова – прокурор в Районна прокуратура – Елин Пелин, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Деница Любомирова Иванова – прокурор в Районна прокуратура – Елин Пелин, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

15.2. ВНАСЯ предложението в заседанието на Прокурорската колегия на ВСС, насрочено за 18.01.2023 г., за разглеждане и произнасяне.

16. Предложение от административния ръководител на Районна прокуратура – Кюстендил за повишаване на Ана Симеонова Андонова – прокурор в Района прокуратура – Кюстендил, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ана Симеонова Андонова – прокурор в Района прокуратура – Кюстендил, на място в по-горен ранг „прокурор в ОП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

16.2. ВНАСЯ предложението в заседанието на Прокурорската колегия на ВСС, насрочено за 18.01.2023 г., за разглеждане и произнасяне.

17. Предложение от административния ръководител на Районна прокуратура – Пловдив за повишаване на Любомира Ангелова Вулджева – прокурор в Районна прокуратура – Пловдив, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Любомира Ангелова Вулджева – прокурор в Районна прокуратура – Пловдив, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

17.2. ВНАСЯ предложението в заседанието на Прокурорската колегия на ВСС, насрочено за 18.01.2023 г., за разглеждане и произнасяне.

18. Предложение от административния ръководител на Районна прокуратура – Пловдив за повишаване на Даниела Зефирова Андреева – прокурор в Районна прокуратура – Пловдив, с ранг „прокурор в АП“, на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Даниела Зефирова Андреева – прокурор в Районна прокуратура – Пловдив, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

18.2. ВНАСЯ предложението в заседанието на Прокурорската колегия на ВСС, насрочено за 10.01.2023 г., за разглеждане и произнасяне.

19. Предложение от административния ръководител на Районна прокуратура – Бургас за повишаване на Галина Ненкова Георгиева – прокурор в Районна прокуратура – Бургас, с ранг „прокурор в АП“, на място в по-горен ранг „прокурор във ВКП и ВАП“.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Галина Ненкова Георгиева – прокурор в Районна прокуратура – Бургас, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

19.2. ВНАСЯ предложението в заседанието на Прокурорската колегия на ВСС, насрочено за 18.01.2023 г., за разглеждане и произнасяне.

ПРЕДЛОЖЕНИЯ ЗА ИЗВЪНРЕДНО АТЕСТИРАНЕ

20. Предложение от Стефан Недялков Рачев – прокурор в Софийска районна прокуратура за извънредно атестиране.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ОСТАВЯ БЕЗ РАЗГЛЕЖДАНЕ, на основание чл. 27, ал. 2, т. 6 от АПК вр. чл. 203, ал. 4 от ЗСВ вр. чл. 197, ал. 5 от ЗСВ, предложението на Стефан Недялков Рачев – прокурор в Софийска районна прокуратура, за извънредно атестиране.

*Мотиви: Прокурор Стефан Рачев е подал молба за провеждане на извънредно атестиране за последните три години от дейността му, с оглед участието му в конкурс за повишаване в длъжност „прокурор" в апелативните прокуратури.*

*С решение по т. 3 от пр. № 38 от 15.11.2022 г. Комисията по атестирането и конкурсите към Прокурорската колегия на ВСС се е произнесла по отношение атестирането на допуснатите участници в посочения конкурс, обявен с решение на Прокурорската колегия на Висшия съдебен съвет по протокол № 31/14.09.2022 г. (обн. ДВ, бр. 78/30.09.2022 г.), в това число и за прокурор Стефан Рачев.*

*Съгласно т. 3.1. от решението, изброените кандидати, сред които и прокурор Рачев (отразен под № 154 в таблицата), следва да участват в конкурса с резултатите от последното проведено атестиране, от чиято крайна дата на статистическия период са изминали по-малко от 5 години към датата на обнародване на решението за обявяване на конкурса в Държавен вестник, съгласно Решение на Прокурорската колегия по протокол № 17 от 12.06.2019 г., т. 21.1.*

*Последно атестиране за прокурор Рачев се явява извънредното атестиране проведено с решение на ПК на ВСС по пр. № 38 от 28.10.2020 г., за периода 17.09.2014 г. – 17.09.2019 г. Към 30.09.2022 г. – датата на обнародване на решението за обявяване на конкурса в Държавен вестник, са изминали по-малко от 5 години, а именно – около 3 г., считано от края на статистически отчетения период от последното му атестиране, поради което е прието, че същият следва да участва в конкурса за повишаване в длъжност „прокурор" в апелативните прокуратури с резултатите от това атестиране.*

*Разпоредбата на чл. 197, ал. 5 предвижда кои са предпоставките, за да се извърши извънредно (първо такова) атестиране при участие в конкурс – да е приключило задължителното за всички магистрати периодично атестиране и да са изминали 5 години от това атестиране. Едва тогава може да се проведе извънредно атестиране при участие в конкурс за повишаване и преместване в длъжност. След провеждане на извънредно атестиране и влизане в сила на комплексната оценка от това атестиране, следващо такова при участие в конкурс може да се извърши, ако са изминали 5 години от последното извънредно атестиране. Възприемането на обратното, че може да бъде проведе извънредно атестиране, ако са изминали по-малко от 5 години от последното извънредно атестиране, би означавало да се обезсмисли при обявяване на всеки конкурс оценката на професионалните, деловите и нравствените качества на кандидата, дадена с валидна извънредна атестация. Като допълнителен аргумент следва да се посочи и нормата на чл. 192, ал. 1 от ЗСВ, която предвижда, че се взема предвид резултата от последното атестиране, което може да е предварително, за придобиване на несменяемост, периодично или извънредно.*

*С оглед изложеното, Комисията счита, че не са налице основания за преразглеждане на решението по т. 3.1. от пр. № 38 от 15.11.2022 г., а предложението на прокурор Рачев за провеждане на извънредно атестиране следва да бъде оставено без разглеждане.*

20.2. ДА СЕ УВЕДОМИ Стефан Недялков Рачев - прокурор в Софийска районна прокуратура, за решението по т. 20.

21. Извлечение от решение на Комисията по атестирането конкурсите при Съдийската колегия на Висшия съдебен съвет по протокол № 34/19.09.2022 г., т. Р-17, относно открита процедура за извънредно атестиране на Мария Венциславова Милушева - съдия в Районен съд – Перник, която за периода 02.08.2017 г. – 22.08.2018г. е била прокурор.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. Да се изискат от административния ръководител на Софийска районна прокуратура необходимите документи за провеждане на извънредно атестиране на Мария Венциславова Милушева – съдия в Районен съд - Перник, за периода 02.08.2017г. – 22.08.2018 г., през който е заемала длъжността „прокурор“.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

22. Предварително атестиране на Тодор Георгиев Георгиев – следовател в Следствен отдел в Софийска градска прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

22.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал.1, т. 1 от ЗСВ предварително атестиране на Тодор Георгиев Георгиев – следовател в Следствен отдел в Софийска градска прокуратура.

22.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Тодор Георгиев Георгиев – следовател в Следствен отдел в Софийска градска прокуратура.

22.3. ВНАСЯ предложението в заседание на Прокурорската колегия на ВСС, насрочено за 18.01.2023 г., за разглеждане и произнасяне.

23. Периодично атестиране на Маргарита Петрова Димитрова - прокурор в Окръжна прокуратура - Стара Загора.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Маргарита Петрова Димитрова - прокурор в Окръжна прокуратура - Стара Загора.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Маргарита Петрова Димитрова - прокурор в Окръжна прокуратура - Стара Загора.

23.3. ВНАСЯ предложението в заседание на Прокурорската колегия на ВСС, насрочено за 18.01.2023 г., за разглеждане и произнасяне.

24. Периодично атестиране на Валентина Славчева Радева-Ранчева - прокурор в Окръжна прокуратура - Хасково.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Валентина Славчева Радева-Ранчева - прокурор в Окръжна прокуратура - Хасково.

24.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Валентина Славчева Радева-Ранчева - прокурор в Окръжна прокуратура - Хасково.

24.3. ВНАСЯ предложението в заседание на Прокурорската колегия на ВСС, насрочено за 18.01.2023 г., за разглеждане и произнасяне.

25. Придобиване статут на несменяемост на Илиян Господинов Илиев - прокурор в Софийска районна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

25.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Илиян Господинов Илиев - прокурор в Софийска районна прокуратура.

25.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Илиян Господинов Илиев - прокурор в Софийска районна прокуратура.

25.3. ПРЕДЛАГА НА ПРОКУРОРСКАТА КОЛЕГИЯ НА ВСС, Илиян Господинов Илиев - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

25.4. ВНАСЯ предложението в заседание на Прокурорската колегия на ВСС, насрочено за 18.01.2023 г., за разглеждане и произнасяне.

26. Придобиване статут на несменяемост на Александър Руменов Натов - прокурор в Софийска районна прокуратура.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

26.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Александър Руменов Натов - прокурор в Софийска районна прокуратура.

26.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Александър Руменов Натов - прокурор в Софийска районна прокуратура.

26.3. ПРЕДЛАГА НА ПРОКУРОРСКАТА КОЛЕГИЯ НА ВСС, Александър Руменов Натов - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

26.4. ВНАСЯ предложението в заседание на Прокурорската колегия на ВСС, насрочено за 18.01.2023 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

27. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 12 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

27.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | РП-СЛИВЕН | **Иван Калчев Иванов** | прокурор | **Петя Маринова** |
| **2** | СГП | **Александрина Володя Костадинова** | прокурор | **Огнян Дамянов** |
| **3** | РП-ВАРНА | **Явор Павлинов Йорданов** | прокурор | **Аксиния Матосян** |
| **4** | РП-ВАРНА | **Жасмина Стойчева Колева** | прокурор | **Емилия Пенева** |
| **5** | РП-БЛАГОЕВГРАД | **Борислав Руменов Ковачки** | адм.р-л-районен прокурор | **Ирина Апостолова** |
| **6** | ОП-ВЕЛИКО ТЪРНОВО | **Радослав Николаев Косев** | прокурор | **Надя Загорова** |
| **7** | РП-ВРАЦА | **Гергана Павлова Кюркчийска** | прокурор | **Петя Маринова** |
| **8** | ОП-ВЕЛИКО ТЪРНОВО | **Цани Венциславов Попов** | зам.-окръжен прокурор | **Пламен Найденов** |
| **9** | РП-Русе | **Добрин Александров Кертиков** | прокурор | **Аксиния Матосян** |
| **10** | РП-ЛОВЕЧ | **Калина Димитрова Кънчева** | и.ф.адм.р-л и зам.-районен прокурор | **Емилия Пенева** |
| **11** | ОП-ПЕРНИК | **Галина Иванова Антова** | адм.р-л-окръжен прокурор | **Ирина Апостолова** |
| **12** | ОП-СИЛИСТРА | **Галина Вълчева Йорданова** | прокурор | **Надя Загорова** |
| **13** | АП-ПЛОВДИВ | **Иван Христов Перпелов** | прокурор | **Петя Маринова** |
| **14** | ОП-БУРГАС | **Светослав Здравков Маринчев** | зам.-окръжен прокурор | **Светлана Бошнакова** |
| **15** | СГП | **Куман Атанасов Куманов** | прокурор | **Аксиния Матосян** |
| **16** | ОП-ВАРНА | **Нина Величкова Величкова** | зам.-окръжен прокурор | **Емилия Пенева** |
| **17** | РП-ЛОВЕЧ | **Петя Маринова Грънчарова** | прокурор | **Ирина Апостолова** |
| **18** | РП-ПЛОВДИВ | **Веселина Радкова Николова** | прокурор | **Надя Загорова** |
| **19** | ОП-ПЛОВДИВ | **Светлозар Николаев Чераджийски** | прокурор | **Петя Маринова** |

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ